
Priebežné hodnotenie 
Priebežné hodnotenie sa realizuje v priebehu semestra a má jeden riadny a jeden opravný termín.

· Priebežná úloha – 20 bodov

Úspešné vypracovanie priebežnej úlohy je podmienené priebežnou zodpovednou prípravou na každý seminár.
Podmienkou prípravy na každý seminár je zodpovedné načítanie literárneho textu (s porozumením na všetkých úrovniach textu). Literárne texty na každý seminár sú vždy vopred dostupné v elektronickej verzii v Moodle. Priebežná úloha sa bude viazať na konkrétny literárny text z programu seminárov, pričom výber textu je v kompetencii vyučujúceho. Študenti v priebehu semestra (na ľubovoľnom seminári, ktorý určí vyučujúci – pri externom štúdiu na druhom kontaktnom stretnutí) dostanú za úlohu vypracovať v jeho priebehu priebežnú úlohu na konkrétny text. 
· Priebežný vedomostný test – 20 bodov

Priebežný vedomostný test sa realizuje v jednom riadnom termíne, ktorý je povinný pre všetkých študentov. Test sa uskutoční elektronickou formou v Moodle, a to online z prostredia domova (v podvečerných hodinách). Obsahom testu bude prvých šesť kapitol z učebnice Vybrané kapitoly z literatúry pre deti (2025).
V prípade, ak sa študent z vážnych dôvodov nemôže zúčastniť na riadnom termíne tohto testu, upovedomí o tejto skutočnosti vyučujúceho vopred (osobne, resp. emailom) a bude priebežný vedomostný test realizovať v náhradnom termíne.
Úspešnosť v priebežnom hodnotení je podmienená dosiahnutím minimálne 11 bodov z priebežnej úlohy a minimálne 11 bodov z priebežného vedomostného testu. 
Záverečné hodnotenie 
Záverečné hodnotenie sa realizuje v jednom riadnom a dvoch opravných termínoch. Študent sa na skúšku prihlasuje cez MAIS. Termín v MAIS sa týka tak testovania z čitateľského minima, ako aj záverečného testu (test sa uskutoční fyzicky na fakulte v ten istý deň ako test z čitateľského minima).

Študent, ktorý nie je prihlásený na konkrétny termín cez MAIS, sa nemôže záverečného hodnotenia v daný deň zúčastniť (ani testu z čitateľského minima, ani záverečného testu).
Ďalšie informácie ohľadom záverečného hodnotenia sú uvedené v Študijnom poriadku Prešovskej univerzity v Prešove.
· Elektronické testovanie z čitateľského minima – 20 bodov

Elektronické testovanie sa uskutoční v skúškovom období a bude zo všetkých prečítaných kníh pre deti (zoznam čitateľského minima je dostupný v Moodle). 
Študent, ktorý nezískal minimálne 11 bodov z elektronického testovania, nevyhovel a celkovo je hodnotený FX.

· Záverečný vedomostný test – 40 bodov

Záverečný vedomostný test sa uskutoční v skúškovom období (test sa uskutoční v počítačovej miestnosti elektronickou formou v Moodle). Obsahom záverečného testu budú kapitoly sedem až devätnásť z učebnice Vybrané kapitoly z literatúry pre deti (2025).

Študent, ktorý nezískal minimálne 22 bodov zo záverečného vedomostného testu, nevyhovel a celkovo je hodnotený FX.
CELKOVÉ HODNOTENIE 
Kritériá úspešnosti sú pre jednotlivé klasifikačné stupne nasledovné: 

A 
100,00 – 90,00 %

B
89,99 – 80,00 % 

C
79,99 – 70,00 %

D
69,99 – 60,00 % 

E
59,99 – 50,00 %

FX
49,99 a menej %

